text: Krondyrkalv på flasken
  14 juli 2012 kl. 13.28
  På Sandersvig Camping ved Haderslev tiltrækker en lille fyr sig for tiden meget opmærksomhed.
  Krondyrkalven Frej kom til verden for 14 dage siden. 
  Hans mor forlod ham straks efter fødslen, men værterne på campingpladsen var hurtige til at tage sig af ham.
  
  Råmælk på flaske
  Den lille kalv trives nu og tager gerne i mod en omgang råmælk på flaske.
  Frej har fordoblet sin vægt siden, han kom til verden.
  - Det har været fast arbejde at passe Frej. Det er lige som med en baby. Det er sutteflaske hver 3. time, griner indehaver af Sandersvig Camping Thomas Holst-Mattrup.
  